**MAGYAR PSZICHOLÓGUSOK ÉRDEKVÉDELMI EGYESÜLETE**

**ALAPSZABÁLYA**

módosításainak egységes szerkezetbe foglalt hatályos szövege Módosítva: 2019. február 06. napján

1. fejezet Általános rendelkezések

1. §

1. A Magyar Pszichológusok Érdekvédelmi Egyesülete (a továbbiakban: Egyesület) a Polgári Törvénykönyvről szóló 2013. évi V. törvény és az egyesülési jogról szóló 2011. évi CLXXV. törvény alapján, a tagok közös, tartós, jelen alapszabályban meghatározott céljának folyamatos megvalósítására létesített, nyilvántartott tagsággal, ügyvezető és képviseleti szervvel rendelkező jogi személy.
2. Az Egyesület önálló jogi személyiségű szervezet.
3. Az Egyesület szervezete és tevékenysége egyebekben is megfelel az egyesülési jogról, valamint a civil szervezetek működéséről és támogatásáról szóló 2011.évi CLXXV.tv., illetve a hatályos Polgári Törvénykönyv (Ptk) rendelkezéseinek.
4. Az egyesület tevékenységének és gazdálkodásának legfontosabb adatait, beszámolójában, a jogszabályi rendelkezéseknek megfelelő módon és formában nyilvánosságra hozza, beszámolóját és annak mellékleteit letétbe helyezi, továbbá honlapján megismerhetővé teszi.

2. §

(1) Az Egyesület sem közvetlen, sem közvetett politikai tevékenységet nem folytat, pártoktól, politikai szervezetektől független, azoknak sem anyagi, sem más természetű támogatást nem nyújt és nem fogad el. Országgyűlési, valamint megyei, városi, fővárosi, illetve települési önkormányzati, illetve Európa Parlament tagjának történő képviselő-jelöltet, polgármester jelöltet a választásokon nem állít és azoknak anyagi támogatást nem nyújt.

3. §

1. Az Egyesület teljes neve: Magyar Pszichológusok Érdekvédelmi Egyesülete
2. Az Egyesület rövidített neve: MPÉE
3. Az egyesület székhelye: 1037 Budapest, Montevideó utca 5. II. emelet.
4. Az Egyesület levelezési címe: 1037 Budapest, Montevideó utca 5. I. emelet
5. Az Egyesület alapítási éve: 1989
6. Az Egyesület bélyegzőlenyomatai formája és szövege:
   * Kör alakú bélyegző benne köralakban van feltüntetve, hogy Magyar Pszichológusok Érdekvédelmi Egyesülete, középen az alapítás éve 1989 látható.
   * Téglalap alakú bélyegző forma, egymás alá írva az alábbiak: Magyar Pszichológusok Érdekvédelmi Egyesülete, Elnök: Dr. Császár-Nagy Noémi,

cím: 1037 Budapest, Montevideó utca 5. II. emelet, Levelezési cím: 1037 Budapest, Montevideó utca 5. I. emelet, Adószám:19019271-2-42, számlaszám:UniCredit 10918001-00000099-00540005

A körbélyegző lenyomat színe kék, míg a téglalap alakú bélyegző lenyomata színe sötétszürke.

1. A bankszámlával kapcsolatos iratokon az Egyesület nem alkalmaz bélyegzőt.
2. Az Egyesület:
3. nyilvántartott tagsággal rendelkezik, működése rendszeres, ügyvezető és képviseleti szervvel rendelkezik;
4. tevékenységének gyakorlása során nem sérti az Alaptörvény C) cikk (2) bekezdését, nem valósít meg bűncselekményt vagy bűncselekmény elkövetésére való felhívást, valamint nem sérti mások jogait és szabadságát;
5. tevékenysége összhangban áll az Alaptörvénnyel, és tevékenységét törvény sem tiltja;
6. saját maga rendelkezik nevével és minden a nevéhez kapcsolódó joggal.
7. Az Egyesület a tagok általi vagyoni hozzájárulás rendelkezésre bocsátását a tagoknak a mindenkor megfizetett tagdíj hozzájárulással megfizetettnek tekinti, így a tagok a megfizetett hozzájárulások erejéig tartoznak harmadik személyekkel szemben helytállni.
8. Az Egyesület első vezető tisztségviselői az alábbi személyek voltak: Prof. Illyés Sándor elnök, Torma Kálmán főtitkár.
9. fejezet

Az Egyesület célja, feladatai 4. §

Az Egyesület célja

1. A magyar pszichológusok érdekeit egységesen képviselő érdekvédelmét ellátni.
2. A pszichológusok szakmai tevékenységének feltételeit fejlődésében előmozdítani.
3. A pszichológusok szakmai tevékenységének társadalmi miliőjének kedvezőbbé tétele, és a lakosság valamint a pszichológus szakmában dolgozók közötti kapcsolat erősítése.
4. A pszichológus szakmai tevékenység színvonalának megőrzése, emelése, a jogosulatlan szakmagyakorlás elleni küzdelem;
5. Munkálkodni a pszichológia, különböző társadalmi szervezetei közötti szövetség, együttműködés megteremtésén.
6. A Magyar Pszichológus Kamara létrehozása.
7. Az Egyesület céljai elérésnek érdekében végzett alapvető feladatok;
   1. A Pszichológusok személyi érdekvédelmének ellátásával összefüggésben;

* Kezdeményezi, követi és véleményezi a pszichológusok helyzetével kapcsolatos jogszabályokat, figyelemmel kíséri és aktívan befolyásolja azok létrejöttének folyamatát, tartalmát.
* Az egész ország területén figyelemmel kíséri a pszichológus tevékenység és végzettség megfelelését. Ahol e tekintetben inkompetenciáról szerez tudomást, ott a rendelkezésére álló eszközök felhasználásával az anomália megszüntetésére törekszik.
* Pszichológusokat érintő szakmai, munkahelyi konfliktusok megoldásában szakvéleménnyel, állásfoglalással segítséget nyújt.
* Más pszichológus szervezetekkel etikai kérdésekben közös bizottságot működtet, ülésein és döntéseiben részt vesz.
* Önállóan, vagy más társadalmi szervezetekkel együttműködve szerepet vállal pszichológusok szakmai érdemeinek elismerésében.
* Hivatalos szervek és pszichológusok felkérésére egyedi esetekben szakvéleményt bocsát ki.
  1. A pszichológusok szakmai tevékenységét meghatározó feltételek fejlődésének előmozdításában feladatai:
* Aktív együttműködést kezdeményez a képző-, szakképző-, és továbbképző helyek szakmai fejlődésének támogatása érdekében, kapcsolatokat épít ki a különböző képző helyekkel és a továbbképzési programok értékelését jogszabályi felhatalmazás alapján végző szervezetekkel, bizottságokkal. Részt vállal a továbbképzési programok értékelésében, rangsorolásában.
* Részt vállal a pszichológus tevékenységének bővítésével kapcsolatos társadalmi igények artikulálásában.
* Minden lehetséges eszközzel fellép a jogosulatlan szakmagyakorlással szemben.
* Munkálkodik a pszichológusok szakmai tevékenységének ismertsége, kedvező társadalmi fogadtatása érdekében, a pszichológia fejlődését elősegíti, támogatja a társulási igényeket, a differenciálódást és az önállósodást.
* Elősegíti a pszichológusok különböző társadalmi szervezetei közötti együttműködést.
* Minden rendelkezésre álló eszközzel törekszik a Magyar Pszichológus Kamara létrehozására.

1. Az Egyesület feladatai megvalósításához elsősorban a következő anyagi eszközöket használja;
2. tagsági díjak;
3. adományok;
4. hozzájárulások;
5. különböző juttatások;
6. pályázat útján elnyerhető pénzösszegek célszerű felhasználása.
7. Mindezek érdekében az Egyesület az Alapszabályán és a magyar jogszabályokon alapulóan, a legszélesebb önkormányzati formában szervezeti keretet biztosít tagjainak.
8. fejezet

Az Egyesület szervezete 5. §

1. Az Egyesület döntéshozó szerve a Közgyűlés.
2. Az Egyesület ügyvezetését, a Közgyűlés által, az Egyesület irányításával kapcsolatos, nem kizárólagosan a Közgyűlés hatáskörébe tartozó döntések meghozatala érdekében létrehozott, 8 fős Elnökség látja el. Az Elnökség 6 elnökségi tagból, plusz két vezető tisztségviselőkből, az Elnökből és a Főtitkárból áll.
3. Az Egyesület tevékenységének ellenőrzése érdekében Felügyelő Bizottságot működtet, amely 3 főből áll.
4. Az Egyesület önálló jogi személyiségű szervezeti egységekkel nem rendelkezik, ilyeneket nem szervez. Egyebekben az Egyesület kisebb szervezeti egységekre tagozódhat.
5. A Közgyűlés állandó bizottságot hozhat létre, az Elnökség a felmerülő feladatok ellátására felkérheti szaktudással rendelkező tagjait, eseti, tanácsadó bizottságként a feladat ellátására.
6. Az Egyesület jelenleg működő állandó bizottsága az MPT-vel közösen működtetett Etikai Bizottság, ahová 1 fő van az MPÉE-től delegálva. A közösen működtetett Etikai Bizottság az MPT és az MPÉE által jóváhagyott ügyrend szerint működik.
7. fejezet A Közgyűlés

6. §

1. Az Egyesület döntéshozó szerve a tagok összességéből álló Közgyűlés.
2. A Közgyűlés a teljes tagság együttes ülése. A Közgyűlésen az Egyesület tagjai tanácskozási és szavazati joggal vehetnek részt.
3. A Közgyűlés a döntéseit ülés tartásával vagy ülés tartása nélkül hozza.
4. A Közgyűlést elsősorban az Egyesület székhelyén kell tartani. A körülményektől függően, indokolt esetben a Közgyűlés egyéb helyszínre is összehívható.
5. A Közgyűlést évente egy alkalommal, (rendes közgyűlés) a tárgyév május hó 31-ig, mindenképpen össze kell hívni.
6. Az Elnökség tagjai kötelesek a közgyűlésen részt venni, az Egyesülettel kapcsolatos kérdésekre válaszolni.
7. A Közgyűlésen az Elnök beszámol az Egyesületnek az előző Közgyűlés óta folytatott tevékenységéről, az Elnökség pénzügyekért felelős tagja pedig tájékoztatást ad az Egyesület gazdálkodásáról.
8. A Közgyűlés nem nyilvános, azon a tagokon és az Elnökségen kívül a Közgyűlést összehívó által meghívottak és az Alapszabály vagy a Közgyűlés határozata alapján tanácskozási joggal rendelkező személyek vehetnek részt.

7. §

1. Az Elnök köteles a Közgyűlést összehívni meghívó küldésével a szükséges intézkedések megtétele céljából, (rendkívüli közgyűlés) ha;
   1. az Egyesület vagyona a már lejárt tartozásokat nem fedezi;
   2. az Egyesület előreláthatólag nem lesz képes a tartozásokat esedékességkor teljesíteni;
   3. az Egyesület céljainak elérése veszélybe került.
2. A Közgyűlést az (1) bekezdésben és a 6. § (5) bekezdésében meghatározottakon kívül meghívó küldésével kötelezően össze kell hívni (rendkívüli közgyűlés), ha;
   1. az Elnökség tagjainak legalább kétharmada, illetve a szavazásra jogosult tagok egyharmada az ok és a cél megjelölésével kéri;
   2. a Fővárosi Törvényszék elrendeli.
3. A Közgyűlés összehívása a (2) bekezdésben meghatározott esetben nem tagadható meg.
4. A (1) bekezdés alapján összehívott Közgyűlésen a tagok kötelesek az összehívásra okot adó körülmény megszüntetése érdekében intézkedést tenni vagy az Egyesület megszüntetéséről dönteni.
5. Amennyiben a Közgyűlés (3) bekezdésben meghatározott összehívását akadályoztatása miatt az Elnök nem tudja megtenni, vagy azt a kezdeményezést követő 15 munkanapon belül elmulasztja, illetve megtagadja, úgy a Közgyűlés összehívására meghívó küldésével a Felügyelő Bizottság elnöke jogosult.
6. Az Elnök a Közgyűlést szükség szerint, az Elnökséggel történt előzetes egyeztetetést követően, meghívó küldésével bármikor összehívhatja.

8. §

1. A Közgyűlés összehívása meghívó küldésével írásban, a meghívó postai, vagy elektronikus úton való kézbesítésével történik.
2. A meghívót úgy kell megküldeni, hogy azt a rendes Közgyűlés (6.§ (5) bekezdés) időpontja előtt 15 nappal, a rendkívüli Közgyűlés (7.§ (1),(2) és (6) bekezdés) időpontja előtt 8 nappal a tagok kézhez kaphassák.
3. A meghívónak tartalmaznia kell;
   1. a jogi személy nevét és székhelyét;
   2. a közgyűlés idejének és helyszínének megjelölését;
   3. a közgyűlés napirendjét;
   4. a határozatképtelenség esetére megismételt Közgyűlés helyét és idejét, arra vonatkozó figyelmeztetést, hogy a megismételt Közgyűlés a megjelentek számára tekintet nélkül határozatképes.
4. A Közgyűlés napirendjét, olyan részletességgel kell feltüntetni, hogy a szavazásra jogosultak a tárgyalni kívánt témakörökben álláspontjukat kialakíthassák.
5. A közgyűlési meghívó kézbesítésétől számított 5 napon belül a tagok és az Egyesület szervei a Közgyűlést összehívó szervtől vagy személytől a napirend kiegészítését kérhetik, a kiegészítés indokolásával.
6. A Közgyűlésen olyan indítványok tárgyalhatók, amelyek a Közgyűlés előtt legalább egy hónappal az Egyesület főtitkárához beérkeztek.
7. A Közgyűlésről jegyzőkönyvet kell felvenni, amelyet a Közgyűlés elnöke és a Közgyűlésen az elnök által kettő, azaz 2 fő felkért a Közgyűlésen folyamatosan ott lévő tag hitelesít.
8. A Közgyűlés határozatait általában nyílt szavazással, egyszerű szótöbbséggel hozza. Szavazategyenlőség esetén a feltett indítvány elvetésre kerül. Titkos szavazást rendelhet el a Közgyűlés az elnök előterjesztésére vagy a tagok egyharmadának kezdeményezésére. Személyi kérdésekben a szavazás minden esetben titkosan történik.
9. Ha a Közgyűlést nem szabályszerűen hívták össze, az ülést akkor lehet megtartani, ha az ülésen;
   1. valamennyi részvételre jogosult tag jelen van;
   2. és egyhangúan hozzájárul az ülés megtartásához.
10. A Közgyűlésen a szabályszerűen közölt, napirendben szereplő, kérdésben hozható határozat, kivéve, ha;
    1. valamennyi részvételre jogosult tag jelen van;
    2. és a napirenden nem szereplő kérdés megtárgyalásához egyhangúan hozzájárul.

9. §

1. A Közgyűlést az Elnök, távollétében a Főtitkár, a 7. § (5) bekezdésben meghatározott esetben pedig a Felügyelő Bizottság Elnöke vezeti le és felel annak Alapszabályban és jogszabályokban meghatározott módon történő lebonyolításáért. E feladatkörében eljárva az érintett;
   1. megnyitja a Közgyűlést, szünetet rendel el, berekeszti azt;
   2. megállapítja a határozatképességet;
   3. ismerteti a meghirdetett napirendet, felkéri azok előadóit, előterjesztőit;
   4. az előadók, előterjesztők, hozzászólók részére megadja a szót, szükség szerint megvonja;
   5. összegzi, megfogalmazza, szavazásra bocsátja a határozati javaslatokat;
   6. megállapítja a szavazás eredményét, kimondja a határozatokat;
   7. megállapíthatja a hozzászólások sorrendjét;
   8. a Közgyűlés rendjét, illetőleg az Egyesület tekintélyét sértő magatartást tanúsító személyt rendre utasíthatja;
   9. ismételt rendzavarás esetén felfüggesztheti a Közgyűlést;
   10. aki a Közgyűlés rendjét figyelmeztetés ellenére ismételten megzavarja, azt a személyt meghatározott időre vagy véglegesen kiutasíthatja a Közgyűlés színhelyéről.
2. A Közgyűlésről jegyzőkönyvet kell vezetni. A jegyzőkönyv vezetésére a Közgyűlés jegyzőkönyvvezetőt és két fő a közgyűlésen folyamatosan ott lévő hitelesítő személyt választ.
3. A jegyzőkönyvet a Közgyűlést levezető és a jegyzőkönyvvezető, valamint két a közgyűlésen folyamatosan ott lévő hitelesítő személy írja alá.
4. A jegyzőkönyv tartalmazza;
   1. a megjelent és külön-külön minden határozat meghozatalában szavazati joggal rendelkező tagok számát;
   2. a napirend szerint tárgyalt kérdések rövid összefoglalását;
   3. az elfogadott határozatok pontos szövegét;
   4. a leadott szavazatok számát „igen”, „nem” és „tartózkodás” szerint;
   5. a Közgyűlésen elhangzottak lényegét, a hozzászólók nevének feltüntetésével;
   6. a megtárgyalt dokumentumokat, amelyek a jegyzőkönyv mellékletét képezik.

10. §

1. A Közgyűlés kizárólagos hatáskörébe tartozik;
   1. az Egyesület alapszabályának megállapítása és módosítása;
   2. az éves költségvetés, illetve az előző évről szóló számviteli beszámoló elfogadása, ha törvény eltérően nem rendelkezik;
   3. az Egyesület tevékenységéről szóló éves beszámoló és az éves munkaterv elfogadása;
   4. az Egyesület más egyesülettel való egyesülésének vagy megszűnésének kimondása, szétválásának elhatározása;
   5. az Elnöknek, a Főtitkárnak, az Elnökség tagjainak, és az MPT-vel közös Etikai Bizottságba delegált tagnak a megválasztása és visszahívása, és dönt esetleges díjazásukról;
   6. a Felügyelő Bizottság tagjainak megválasztása és visszahívása, és dönt esetleges díjazásukról;
   7. tag kizárásáról, illetve a tagsági viszony tagdíj meg nem fizetés esetén történő felmondásáról szóló döntés meghozatala;
   8. az Egyesületi tagsági díj fizetése szabályainak és a díj mértékének megállapítása;
   9. döntés mindazokban az ügyekben, amelyeket jogszabály, vagy az Alapszabály a legfőbb szerv kizárólagos hatáskörébe utal;
   10. határoz az Elnökség által előterjesztett fontos, az Egyesületet érintő ügyekben, és kialakítja az Egyesület álláspontját az aktuális kérdésekben, melyet az Elnökség köteles képviselni;
   11. elbírálja az Elnökség határozata ellen benyújtott fellebbezést, ha a fellebbezésre jelen Alapszabály lehetőséget biztosít;
   12. tárgyalja a tagok által előterjesztett indítványokat;

m)a munkáltatói jogok gyakorlása azoknál a személyeknél, akik az Egyesülettel munkaviszonyban állnak;

1. az olyan szerződés megkötésének jóváhagyása, amelyet az Egyesület saját tagjával, vezető tisztségviselőjével, a felügyelőbizottság tagjával vagy ezek hozzátartozójával köt;
2. a jelenlegi és korábbi egyesületi tagok, a vezető tisztségviselők és a felügyelőbizottsági tagok vagy más egyesületi szervek tagjai elleni kártérítési igények érvényesítéséről való döntés;
3. a végelszámoló kijelölése.

11. §

1. A tagok a Közgyűlésen szavazással hozzák meg határozataikat.
2. A határozat meghozatalakor nem szavazhat az a személy, vagy annak közeli hozzátartozója, élettársa (a továbbiakban együtt: hozzátartozó);
   1. akit a határozat kötelezettség vagy felelősség alól mentesít vagy a jogi személy terhére másfajta előnyben részesít;
   2. akivel a határozat szerint szerződést kell kötni;
   3. aki ellen a határozat alapján pert kell indítani;
   4. akinek olyan hozzátartozója érdekelt a döntésben, aki a jogi személynek nem tagja;
   5. aki a döntésben érdekelt más szervezettel többségi befolyáson alapuló kapcsolatban áll;
   6. aki egyébként személyesen érdekelt a döntésben.
3. Az Egyesület tagjai személyenként 1-1, egyenlő szavazati joggal rendelkeznek.
4. A Közgyűlés határozatképes, ha azon a szavazásra jogosultaknak 50%-a +1 fő jelen van és ezt a jelenléti íven, sajátkezű aláírásával igazolja. A közgyűlési meghívónak tartalmaznia kell azt a figyelmeztetést, hogy amennyiben az eredeti időpontra összehívott Közgyűlés határozatképtelen, úgy a megismételt Közgyűlést

- az eredeti napirendben szereplő kérdések vonatkozásában - a megjelentek számára tekintet nélkül határozatképesnek kell tekinteni.

1. Ha az egyébként szabályszerűen összehívott Közgyűlés a megjelent tagoknak az előírtnál alacsonyabb száma miatt határozatképtelen, leghamarabb, e határozatképtelen Közgyűlés berekesztését követő másnap, vagy legkésőbb egy hónapon belüli időpontra ugyanazon tárgysorozattal (napirendi pontokkal) új Közgyűlést kell kitűzni, amely a megjelent tagok számára tekintet nélkül határozatképes.
2. A határozatképességet minden határozathozatalnál vizsgálni kell.
3. Ha egy tag valamely ügyben nem szavazhat, őt az adott határozat meghozatalánál a határozatképesség megállapítása során, figyelmen kívül kell hagyni.

12. §

1. A Közgyűlés a felmerült kérdésekről, általában egyszerű szótöbbséggel, a jelenlevő szavazásra jogosult tagok több mint a felének szavazatával, nyílt szavazással határoz. A levezető elnökön túl a Közgyűlés tisztségviselőinek, illetve a szavazatszámlálóknak a megválasztására a Közgyűlés kezdetén - a levezető elnök által javasolt személyekre történő szavazással - a jelenlevők egyszerű többségének támogató szavazatával kerül sor.
2. A Közgyűlés a (4) bekezdés b) pontjában meghatározott kérdésekről titkos szavazással határoz, kivéve a 16. § (7) bekezdésében meghatározottakat.
3. Szavazategyenlőség esetén a javaslatot elvetettnek kell tekinteni.
4. A Közgyűlés minősített többséggel, a jelenlevő, szavazásra jogosult tagok kétharmadának egyező szavazatával dönt;
   1. tag kizárásáról;
   2. az Elnök, a Főtitkár, az Elnökség, és a Felügyelő Bizottság tagjainak és az MPT MPÉE közös Etikai Bizottságába delegált tag megválasztásáról és visszahívásáról, dönt esetleges díjazásukról.
5. A Közgyűlés a jelen lévő, szavazásra jogosult tagok háromnegyedes szótöbbséggel hozott határozatával dönt;
   1. az Egyesület Alapszabályának módosításáról;
   2. az Egyesület céljának módosításáról;
   3. az Egyesület más szervezettel történő egyesüléséről;
   4. az Egyesület megszűnéséről.

13. §

1. A Közgyűlés ülés tartása nélkül is hozhat határozatot.
2. A határozathozatalt az Elnökség, a tervezetnek a tagok részére írásban, igazolható módon, elektronikus úton történő megküldésével kezdeményezheti.
3. A tagok számára a tervezetet úgy kell megküldeni, hogy a kézhez vételétől számított legalább nyolcnapos határidőt kell biztosítani arra, hogy szavazatukat megküldjék az Elnökség részére.
4. A tervezetet akkor kell megküldöttnek tekinteni, ha az elektronikus úton feladott tervezetet tartalmazó levelet a tag elektronikus eszközén megnyitották és erről elektronikus levélben, visszaigazolás érkezett.
5. A megérkezett visszaigazolásokat ki kell nyomtatni és a tervezet eredeti példánya mellé kell csatolni.
6. Az (1) bekezdésben meghatározott határozathozatal akkor eredményes, ha legalább annyi szavazatot megküldenek az Elnökség részére, amennyi a határozatképességéhez szükséges lenne ülés tartása esetén. A 12. § (5) b)-d) pontjaiban rögzített esetben akkor eredményes az írásbeli határozathozatal, ha

legalább a hivatkozott szakaszok szerinti kérdések eldöntéséhez szükséges magasabb kötelező szavazati aránynak megfelelő számú szavazat beérkezik.

1. Elektronikus úton történő szavazás csak akkor kezdeményezhető, ha minden tag rendelkezik elektronikus elérhetőséggel, és annak címe az összes tag számára elérhető.
2. Ha bármely tag az ülés megtartását kívánja, a Közgyűlést az Elnökségnek össze kell hívnia.
3. A szavazásra megszabott határidő utolsó napját követő három napon belül – ha valamennyi tag szavazata ezt megelőzően érkezik meg, akkor az utolsó szavazat beérkezésének napjától számított három napon belül – az Elnökség megállapítja a szavazás eredményét, és azt további három napon belül közli a tagokkal. A határozathozatal napja a szavazási határidő utolsó napja, ha valamennyi szavazat korábban beérkezik, akkor az utolsó szavazat beérkezésének napja.
4. Az elektronikus hírközlő eszköz felhasználásával meghozott határozatokat úgy kell rögzíteni, hogy azok utóbb is ellenőrizhetőek legyenek. Ha a Közgyűlésen hozott határozatot be kell nyújtani a nyilvántartó törvényszékhez, jegyzőkönyvet kell készíteni, amelyet az Elnök aláírásával hitelesít.

14. §

1. A meghozott határozatokról az érintett tagokat, személyeket, szerveket 15 napon belül írásban értesíteni kell.
2. Az Egyesület egészét érintő határozatokat az Egyesület internetes honlapján is közzé kell tenni.
3. fejezet

A tisztújító Közgyűlés különös szabályai

15. §

1. A tisztújító Közgyűlést megelőző utolsó rendes Közgyűlésen öttagú Jelölő Bizottságot kell választani. Rendkívüli esetben a tagok rendkívüli Közgyűlésen, vagy írásbeli határozattal is létrehozhatják a Jelölő Bizottságot.
2. A Jelölő Bizottság a tagoktól írásban, elektronikus úton kér javaslatot a jelöltekre, akik a jelölési javaslataikat, a választást megelőző legalább 40 nappal megküldik a Jelölő Bizottságnak.
3. A jelölés alapján a javasolt személy részéről a jelölést elfogadó nyilatkozatot a Jelölő Bizottság szerzi be.
4. Amennyiben a Jelölő Bizottság tagjára javaslat érkezik, és ő a jelölést elfogadja, a Jelölő Bizottsági tagsága automatikusan megszűnik.
5. Minden Egyesületi tag, minden megválasztásra kerülő tisztségre egy jelöltet állíthat.
6. A Jelölő Bizottság a jelölési időszak befejeződését követően összeállítja a jelölt listát.
7. A Jelölő Bizottság által összeállított jelölőlistán kívül új jelöltet állítani a tisztújító Közgyűlésen csak arra a tisztségre lehet, ahol kellő számú jelölt nem kapta meg a tagok egyötödének támogatását.
8. Jelölt az a tag lehet, akit a tagok egyötöde a jelölésben támogat, és aki a jelölést vállalja.
9. A tisztújító Közgyűlésen történő, (7) bekezdésben meghatározott jelölés esetén, jelölt az lehet, akit a jelenlevő szavazásra jogosult tagok egyötöde támogat, személyesen jelen van és a jelölést vállalja.

15/A§

1. Rendkívüli esetben, amennyiben az egyesületműködőképessége azt megkívánja, úgy az erre valófigyelemfelhívással és napirenddel összehívott rendkívüli közgyűlésen, a 15.§-ban meghatározott eljárás nélkül, egy eljárásban megtörténhet a jelöltállítás és a tisztújítás (rendkívüli tisztújító eljárás).
2. A rendkívüli tisztújító eljárás keretében az az egyesületi tag jelölhető vezető tisztségviselőnek és/vagy felügyelőbizottsági tagnak, aki a rendkívüli tisztújító Közgyűlésen jelen van, legalább a rendkívüli tisztújító Közgyűlésen jelenlévő tagok egyötöde jelöli és a jelölést elfogadja.
3. A rendkívüli tisztújító eljárás keretében a jelöltállítást a levezető elnök vezeti le, majd annak lezárultával ismerteti a jelöltek listáját a Közgyűléssel, melyet a tagok határozattal, egyszerű szótöbbséggel elfogadnak. A továbbiakban a tisztújítás folyamatának jelen Alapszabályban rögzített szabályai a rendkívüli tisztújító eljárásra értelemszerűen irányadók.

16. §

1. A tisztségviselők és az elnökség tagjai választásának eljárását a Közgyűlés soraiból, egyszerű többséget igénylő, nyílt szavazással megválasztott levezető elnök vezeti.
2. A levezető elnök javaslatot tesz a 3 fős Szavazatszámláló Bizottság tagjaira, melyben a Közgyűlés, egyszerű többséget igénylő, nyílt szavazással dönt.
3. A Jelölő Bizottság elnöke ismerteti a jelöltlistán szereplő neveket és bemutatja a jelölést elfogadó írásbeli nyilatkozatot. A választásokat megelőző év mérlegbeszámoló közgyűlésén a közgyűlés megválasztja a jelölő bizottság 3 fős tagságát, aki a következő évben lebonyolítandó közgyűlésig végzi tevékenységét. A jelölést és a jelölőlistára kerülés a választó közgyűlés napját megelőző 10 nappal korábban megjelölt időpontig lehet megtenni. Csak az lehet a jelölőlistán, aki jelölését elfogadta írásban. Kivételes esetben, ha nincs elég jelölt, akkor még a közgyűlésen is lehet a tagok közül jelölni.
4. Ezt követően a Jelölő Bizottság elnöke ismerteti az egyes tisztségekre összeállított jelöltlistát.
5. A tisztségviselők, és az elnökség tagjai megválasztásának menetét a levezető elnök irányítja. A választásra egyenként kerül sor. Elsőként az Elnök, majd sorban a Főtitkár, és a többi Elnökségi tagok, majd a Felügyelő Bizottság tagjainak és az Etikai Bizottságba delegált tag személyéről dönt a Közgyűlés.
6. A tisztségviselőket és az elnökség tagjait a Közgyűlés 4 évre, titkos szavazással, egyszerű többséggel, egyenként választja az Egyesület tagjai közül. Ha a szavazás nem eredményezi valamelyik jelölt számára a szavazatok több mint 50%-át, akkor a második fordulóban a szavazást e jelöltek esetében meg kell ismételni.
7. fejezet

Az Egyesület, vezető tisztségviselői, elnökségi tagjai

17. §

Az egyesületet az Elnök önállóan képviseli. A főtitkár egy másik elnökségi taggal együtt együttes képviseleti joggal rendelkezik. Ezt a tagot a választásnál a tagok jelölik ki. Azt, hogy az együttes képviseleti jogot mikor alkalmazhatják, az ügyrend tartalmazza. Az ügyrendben rendelkezni kell arról, hogy az együttes képviseleti jogot csak az elnök eseti meghatalmazása alapján, vagy tartós akadályoztatása esetén lehet gyakorolni.

1. Az Egyesület, vezető tisztségviselői;
   1. az Egyesület Elnöke;
   2. az Egyesület Főtitkára;

c)az Egyesület elnökségének tagjai.

Az Egyesület, vezető tisztségviselői, valamint az Elnökségnek a Közgyűlés által megválasztott további tagjai az Egyesület elnökségének tagjai (továbbiakban: Elnökségi tagok).

1. A vezető tisztségviselők és az elnökségi tagok újra választhatók. A megválasztottnak a megbízatás elfogadásáról és arról, hogy velük szemben nem áll fenn összeférhetetlenség illetve törvényben meghatározott kizáró ok, írásban nyilatkoznia kell. A vezető tisztségviselői, illetve elnökségi tagi megbízás a tisztségnek, a megválasztott személy által történő elfogadásával jön létre.
2. A vezető tisztségviselő, illetve elnökségi tag tevékenységét az Egyesület érdekének megfelelően, személyesen köteles ellátni.
3. Az Egyesület, vezető tisztségviselője, elnökségi tagja az a tag lehet;
   1. aki
      1. magyar állampolgár, vagy
      2. a szabad mozgás és tartózkodás jogával rendelkező személyek beutazásáról és tartózkodásáról szóló törvényben meghatározottak szerint a szabad mozgás és tartózkodás jogával rendelkezik, vagy
      3. a harmadik országbeli állampolgárok beutazásáról és tartózkodásáról szóló törvény hatálya alá tartozik, és bevándorolt vagy letelepedett jogállású, illetve tartózkodási engedéllyel rendelkezik; illetve
   2. aki nagykorú személy, akinek cselekvőképességét a tevékenysége ellátásához szükséges körben nem korlátozták;
   3. aki, ha a vezető tisztségviselő jogi személy, a jogi személy köteles kijelölni azt a természetes személyt, aki a vezető tisztségviselői feladatokat nevében ellátja. A vezető tisztségviselőkre vonatkozó szabályokat a kijelölt személyre is alkalmazni kell;
   4. a vezető tisztségviselő ügyvezetési feladatait személyesen köteles ellátni.
4. Nem lehet az Egyesület, vezető tisztségviselője és az elnökségének tagja;
   1. akit bűncselekmény elkövetése miatt jogerősen szabadságvesztés büntetésre ítéltek, amíg a büntetett előélethez fűződő hátrányos következmények alól nem mentesült;
   2. akit e foglalkozástól jogerősen eltiltottak, az eltiltást kimondó határozat megállapított időtartamig;
   3. akit valamely foglalkozástól jogerős bírói ítélettel eltiltottak, az eltiltás hatálya alatt az ítéletben megjelölt tevékenységet folytató jogi személy, vezető tisztségviselője nem lehet;
   4. az eltiltást kimondó határozatban megszabott időtartamig nem lehet vezető tisztségviselő az, akit eltiltottak a vezető tisztségviselői tevékenységtől;
   5. akit a közügyek gyakorlásától eltiltottak, az eltiltás időtartamának végéig;
   6. aki nem tagja az Egyesületnek.
5. A vezető tisztségviselő, illetve az elnökség tagjainak megbízatása megszűnik;
   1. a megbízás időtartamának lejártával;
   2. megszüntető feltételhez kötött megbízatás esetén a feltétel bekövetkezésével;
   3. visszahívással;
   4. lemondással;
   5. a vezető tisztségviselő, illetve az elnökségi tag halálával, vagy jogutód nélküli megszűnésével;
   6. a vezető tisztségviselő, illetve az elnökségi tag cselekvőképességének a tevékenysége ellátásához szükséges körben történő korlátozásával;
   7. a vezető tisztségviselővel, elnökségi taggal szembeni kizáró vagy összeférhetetlenségi ok bekövetkeztével.
6. A vezető tisztségviselők, illetve az elnökség tagjainak visszahívása a Közgyűlés kizárólagos jogköre.
7. A visszahívást a szavazásra jogosult egyesületi tagok többsége kezdeményezheti. A kezdeményezésről a Közgyűlés vitát követően határoz.
8. Az Elnökség egyes tagjának visszahívását az Elnökség saját döntése alapján is kezdeményezheti, ha;
   1. az Elnökség tagja mások előtt illetve az Egyesületen belül nem képviseli maradéktalanul az Egyesület érdekeit;
   2. tevékenységével etikailag sérti az Egyesület Alapszabályát és egyéb normáit;
   3. harmadik fél felé nem közvetíti maradéktalanul az Egyesület érdekeit és tevékenységét.
9. Az Egyesület Közgyűlése az Elnökség tagját és a vezető tisztségviselőket a (10) és
10. bekezdésben meghatározottak szerinti kezdeményezés és a lefolytatott közgyűlési vitát követően, bármikor, indokolás nélkül, a szavazásra jogosult tagok kétharmadának egybehangzó határozatával visszahívhatja*.*
11. Amennyiben a Főtitkár, illetve az elnökség tagja le kíván mondani megbízatásáról, azt az Elnökségen keresztül a Közgyűlés felé írásban kell megtennie.
12. Az Elnök lemondását a Közgyűlés felé kell benyújtania.

18. §

1. Az Elnök
   1. képviseli az Egyesületet a bírósági, ügyészségi szervek és a hatóságok előtt, illetve harmadik személyekkel szemben;
   2. együttműködési megállapodást, szerződést köt harmadik személyekkel, melyek az Elnökség jóváhagyásával lépnek hatályba;
   3. önállóan dönt az Elnökségi hatáskörbe eső, 200.000 Ft-ot meg nem haladó kifizetésekről;
   4. irányítja az Egyesület tevékenységét, gazdálkodását, előkészíti, összehívja, és levezeti az Egyesület szerveinek üléseit, előkészíti határozatait;
   5. végrehajtja a Közgyűlés által az Elnök hatáskörébe delegált egyéb feladatokat, például: konferenciák és más rendezvények szervezése;
   6. ügyel arra, hogy az Egyesület, elsősorban az Egyesület saját honlapján keresztül, folyamatos információval lássa el tagjait és az érdeklődő nyilvánosságot;
   7. gondoskodik az Egyesület jogszabályoknak és az Alapszabálynak megfelelő működéséről;
   8. utalványozási jog gyakorlása;
   9. az Elnökségi üléseken hozott határozatok nyilvántartása, végrehajtásának figyelemmel kísérése;
   10. a közgyűlési beszámoló elkészítése;
   11. kapcsolattartás más szakmai egyesületekkel, szervezetekkel, intézményekkel;
   12. az egyesület alkalmazottai felett a munkáltatói jogokat gyakorolja, kivéve azon eseteket, amelyekben a munkáltatói jogok gyakorlására a Közgyűlés jogosult.
2. A Főtitkár
   1. helyettesítő jogkörében képviseli az Egyesületet bírósági, ügyészségi szervek és a hatóságok előtt, illetve harmadik személyekkel szemben;
   2. gondoskodik az Egyesület működésének, szolgáltatásai igénybevétele módjának nyilvánosságáról;
   3. irányítja az Egyesület adminisztratív tevékenységét, közreműködik az Egyesület szervei üléseinek, határozatainak előkészítésében, gondoskodik a határozatok érintettek részére történő kézbesítéséről és nyilvánosságra hozataláról;
   4. ellátja mindazokat a feladatokat, amelyek nem tartoznak más vezető tisztségviselő hatáskörébe.
3. Az Elnökségi tagok ellátják az Elnökség döntése alapján meghatározott feladatokat.
4. fejezet

Az Elnökség felépítése és működése

19. §

1. Az Egyesület ügyvezetése és egyben képviseleti szerve az Elnökség.
2. Az Egyesület tevékenységét két Közgyűlés közötti időszakban az Elnökség irányítja. Az Elnökség az Egyesület működését érintő valamennyi kérdésben döntésre jogosult szerv, kivéve azokat az ügyeket, amelyek a Közgyűlés kizárólagos hatáskörébe tartoznak.
3. Az Egyesület Elnökségének tagjai, tevékenységük során az Egyesületnek okozott károkért a szerződésszegéssel okozott kárért való felelősség szabályai szerint felelnek.

20. §

1. Elnökség hatáskörébe tartozik;
   1. az Egyesület napi ügyeinek vitele;
   2. az Elnökség hatáskörébe tartozó ügyekben a döntések meghozatala;
   3. a beszámolók előkészítése és azoknak a Közgyűlés elé terjesztése;
   4. az éves költségvetés elkészítése és annak a Közgyűlés elé terjesztése;
   5. az egyesületi vagyon kezelése, a vagyon felhasználására és befektetésére vonatkozó, a Közgyűlés hatáskörébe nem tartozó döntések meghozatala és végrehajtása;
   6. az Egyesület jogszabály és az alapszabály szerinti szervei megalakításának és a tisztségviselők megválasztásának előkészítése;
   7. a Közgyűlés összehívása, a tagság és az egyesület szerveinek értesítése;
   8. az Elnökség által összehívott Közgyűlés napirendi pontjainak meghatározása;
   9. részvétel a Közgyűlésen és válaszadás az Egyesülettel kapcsolatos kérdésekre;
   10. a tagság nyilvántartása;
   11. az Egyesület határozatainak, szervezeti okiratainak és egyéb könyveinek vezetése;
   12. az Egyesület működésével kapcsolatos iratok megőrzése;
   13. az Egyesületet érintő megszűnési ok fennállásának mindenkori vizsgálata és annak bekövetkezte esetén az e törvényben előírt intézkedések megtétele;
2. tag felvételéről való döntés;
3. előterjesztés a Közgyűlés részére a tag kizárása ügyében;
4. a tagdíj meg nem fizetése miatti tagsági viszony felmondása ügyében;
5. előterjesztés az Elnökség egyes tagjának visszahívására;
6. dönt az Elnökségi hatáskörbe eső, 200.000 - Ft feletti kifizetésekről;
7. jóváhagyja az Elnök által, harmadik személyekkel kötött együttműködési megállapodásokat, szerződéseket;
8. az elismerő oklevelek, jutalmak, díjak, adományozása;
9. az Elnökség feladatainak ellátását segítő ideiglenesen működő eseti bizottság létrehozása.
10. Az Elnökség az általa meghatározott ügyrend szerint, de legalább évente háromszor ülésezik. Az Elnökség ülései nem nyilvánosak, az arról készült dokumentációba a tagok az Egyesület székhelyén, előzetes időpont egyeztetést követően betekinthetnek.
11. A Felügyelő Bizottság Elnöke és tagjai az Elnökség ülésein tanácskozási joggal vehetnek részt, állandó meghívottként.
12. Meghívottként részt vehet az Elnökség ülésén az Egyesület pénzügyeinek kezelésével megbízott külső személy (könyvelő) illetve más együttműködő, meghívott partner.
13. Az Elnökség, az Egyesület tagjai részére, köteles az Egyesületre vonatkozóan felvilágosítást adni, és számukra az Egyesület irataiba és nyilvántartásaiba, az Egyesület székhelyén, betekintést biztosítani. A felvilágosítás megadása titoktartási nyilatkozathoz köthető. Ennek hiányában a felvilágosítás megtagadható.
14. Az Elnökség üléseit az Elnök hívja össze. Az ülés helyéről, időpontjáról és a megtárgyalandó kérdésekről – az előterjesztések megküldésével – legalább egy héttel korábban értesíteni kell az Elnökség tagjait és a meghívottakat. Halaszthatatlanul sürgős esetben az Elnök rövidebb határidőt is megállapíthat.
15. Az Elnökség ülés tartása nélkül is hozhat határozatot, melyet az Elnök a határozat tervezetének a tagok részére történő írásban, igazolható módon, elektronikus úton történő megküldésével kezdeményezhet.
16. Az Elnökség tagjai számára a tervezetet úgy kell megküldeni, hogy a kézhez vételétől számított legalább nyolcnapos határidőt kell biztosítani arra, hogy szavazatukat megküldjék az Elnök részére.
17. A tervezetet akkor kell megküldöttnek tekinteni, ha az elektronikus úton feladott tervezetet tartalmazó levelet a tag elektronikus eszközén megnyitották és erről visszaigazolás érkezett.
18. A megérkezett visszaigazolásokat ki kell nyomtatni és a tervezet eredeti példánya mellé kell csatolni.
19. Az ülés tartása nélküli határozathozatal akkor eredményes, ha legalább annyi szavazatot megküldenek az Elnök részére, amennyi az adott kérdés eldöntése esetében a határozatképességéhez szükséges lenne ülés tartása esetén.
20. Elektronikus úton történő szavazás csak akkor kezdeményezhető, ha minden tag rendelkezik elektronikus elérhetőséggel, és annak címe az összes tag számára elérhető.
21. Ha bármely tag az ülés megtartását kívánja a tervezet kézhezvételét követően a szavazat megküldésére nyitva álló határidőn belül az Elnöknek írásban elektronikusan megküldött kérelemmel, úgy az Elnöknek az Elnökségi ülést össze kell hívnia.

(14)A szavazásra megszabott határidő utolsó napját követő három napon belül – ha valamennyi tag szavazata ezt megelőzően érkezik meg, akkor az utolsó szavazat beérkezésének napjától számított három napon belül – az Elnök megállapítja a szavazás eredményét, és azt további három napon belül közli a tagokkal. A határozathozatal napja a szavazási határidő utolsó napja, ha valamennyi szavazat korábban beérkezik, akkor az utolsó szavazat beérkezésének napja.

21. §

1. Az Elnökség a szavazásra jogosult tagok több mint felének jelenléte esetén határozatképes.
2. Határozatképtelenség esetén megismételt ülést kell tartani.
3. Az Elnökség tagjai személyenként egy-egy, egyenlő szavazattal rendelkeznek.
4. Az elnökség határozatait nyílt szavazással, egyszerű szótöbbséggel hozza. Szavazategyenlőség esetén a javaslatot elvetettnek kell tekinteni.
5. Az Elnökség határozatait az Elnök bejegyzi a határozatokról vezetett nyilvántartásba. A bejegyzésnek tartalmaznia kell a határozat tartalmát, meghozatalának időpontját, módját és hatályát, valamint a szavazati arányokat.
6. Az Elnökség évente, a naptári év utolsó napjával köteles beszámolót készíteni az Egyesület működéséről és vagyoni helyzetéről, illetve a következő év tekintetében költségvetést készíteni és ezeket a Közgyűlés elé terjeszteni.
7. Az Elnökség által létrehozott ideiglenes bizottságok saját működésük rendjét (ügyrend) az Alapszabályban írt rendelkezések keretei között maguk határozzák meg, amelyet az Elnökség határozattal hagy jóvá.
8. Az Elnökség határozatának meghozatalában nem vehet részt az a személy, vagy annak közeli hozzátartozója, élettársa (a továbbiakban együtt: hozzátartozó);
   1. akit a határozat kötelezettség vagy felelősség alól mentesít vagy az Egyesület terhére másfajta előnyben részesít;
   2. akivel a határozat szerint szerződést kell kötni;
   3. aki ellen a határozat alapján pert kell indítani;
   4. akinek olyan hozzátartozója érdekelt a döntésben, aki az Egyesületnek nem tagja;
   5. aki a döntésben érdekelt más szervezettel többségi befolyáson alapuló kapcsolatban áll;
   6. aki egyébként személyesen érdekelt a döntésben.
9. fejezet

A Felügyelő Bizottság

22. §

1. A Közgyűlés 4 éves időtartamra, az Egyesület tagjai közül választja a Felügyelő Bizottságot, melynek feladata, hogy az Elnökségtől elkülönülten, a Közgyűlésnek felelős szervként tevékenykedjen. Az Ellenőrző Bizottság feladata, hogy az ügyvezetést az Egyesület érdekeinek megóvása céljából ellenőrizze. A tagok újraválaszthatók.
2. A Felügyelő Bizottság Elnökből és két további tagból áll. A Felügyelő Bizottság Elnökét a bizottság tagjai saját maguk közül többségi szavazással választják meg.
3. A Felügyelő Bizottság tagja az a tag lehet; (3/a) aki
   1. magyar állampolgár, vagy
   2. a szabad mozgás és tartózkodás jogával rendelkező személyek beutazásáról és tartózkodásáról szóló törvényben meghatározottak szerint a szabad mozgás és tartózkodás jogával rendelkezik, vagy
   3. a harmadik országbeli állampolgárok beutazásáról és tartózkodásáról szóló törvény hatálya alá tartozik, és bevándorolt vagy letelepedett jogállású, illetve tartózkodási engedéllyel rendelkezik,;
   4. és akinek cselekvőképességét a tevékenységéhez szükséges körben nem korlátozták.

(3/b) Nem lehet a Felügyelő Bizottság tagja, akivel szemben a vezető

tisztségviselőkre, illetve elnökségi tagokra vonatkozó, 17. § (5) bekezdés szerinti kizáró ok áll fenn, továbbá aki, vagy akinek a hozzátartozója az Egyesület, vezető tisztségviselője, elnökségi tagja.

(3/c) A Felügyelő Bizottság tagja az a nagykorú személy lehet, akinek cselekvőképességét a tevékenysége ellátásához szükséges körben nem korlátozták. Nem lehet a Felügyelő Bizottság tagja, akivel szemben a vezető tisztségviselőkre, elnökségi tagokra vonatkozó kizáró ok áll fenn, továbbá aki, vagy akinek a hozzátartozója az Egyesület, vezető tisztségviselője, elnökségének tagja.

(3/d) A Felügyelő Bizottság tagjai a Felügyelő Bizottság munkájában személyesen kötelesek részt venni. A Felügyelő Bizottság tagjai a jogi személy ügyvezetésétől függetlenek, tevékenységük során nem utasíthatóak.

1. A Felügyelő Bizottsági tagsági jogviszony az elfogadással jön létre.
2. A Felügyelő Bizottsági tagság megszűnésére a vezető tisztségviselői, illetve elnökségi tagi megbízatás megszűnésére vonatkozó, 17. § (6) bekezdés szerinti szabályokat kell alkalmazni, azzal, hogy a Felügyelő Bizottsági tag lemondó nyilatkozatát az Elnökhöz intézi.
3. A Felügyelő Bizottság köteles a Közgyűlés elé kerülő előterjesztéseket megvizsgálni, és ezekkel kapcsolatos álláspontját a Közgyűlésen ismertetni. Ennek során különösen;
4. ellenőrzi az Elnökség és az Egyesület tevékenységét, gazdálkodását;
5. ellenőrzi az Egyesület Alapszabálya, egyéb szabályzatai, a törvények, jogszabályok megtartásának rendjét;
6. véleményezi az Egyesület költségvetését és az Elnökség beszámolóját.
7. A Közgyűlés csak a Felügyelő Bizottság véleményének előterjesztése után dönthet az Elnökség beszámolójáról.
8. Tevékenysége során a Felügyelő Bizottság;
9. az Egyesület irataiba, számviteli nyilvántartásaiba, könyveibe betekinthet;
10. azokból az Egyesület költségére, szükség esetén másolatot igényelhet;
11. az Elnökségtől felvilágosítást kérhet, az Egyesület kifizetési számláit, pénztárát, értékpapír állományát, valamint szerződéseit megvizsgálhatja és szakértővel megvizsgáltathatja;
12. a vezető tisztségviselőktől, illetve az elnökség tagjaitól és az Egyesület munkavállalóitól felvilágosítást kérhet.
13. A Felügyelő Bizottság határozatképes, ha minden tag jelen van.

(10)A Felügyelő Bizottság határozatait a jelenlévők szótöbbségével, nyílt szavazással hozza. A Felügyelő Bizottság határozatait a jelenlévők szótöbbségével hozza.

(11)A Felügyelő Bizottsági tagok az ellenőrzési kötelezettségük elmulasztásával vagy nem megfelelő teljesítésével az Egyesületnek okozott károkért a szerződésszegéssel okozott kárért való felelősség szabályai szerint felelnek.

23. §

1. A Felügyelő Bizottság évente legalább kétszer ülésezik.
2. A Felügyelő Bizottság üléseit a Felügyelő Bizottság Elnöke hívja össze és vezeti le. Az ülés összehívására szóló meghívónak tartalmaznia kell az ülés napirendi pontjait. A meghívást írásban 8 nappal az ülés előtt kell megküldeni a Felügyelő Bizottság tagjai részére, csatolva a napirendekhez meglévő iratanyagot is.
3. A Felügyelő Bizottság ülései nem nyilvánosak.
4. A Felügyelő Bizottság köteles haladéktalanul értesíteni a törvényességi ellenőrzést gyakorló szervet, ha az Elnökség vagy a Közgyűlés a törvényes működés helyreállítása érdekében a szükséges intézkedéseket nem teszi meg.
5. Az Egyesület valamennyi tagja és tisztségviselője köteles lehetőségeihez mérten elősegíteni a Felügyelő Bizottság munkáját és azt tevékenységének ellátásában nem akadályozhatják.
6. A Felügyelő Bizottság köteles a Közgyűlésnek feladatáról és tevékenységéről évente beszámolni.
7. Felhatalmazást kap a Felügyelő Bizottság, hogy saját ügyrendjét elkészítse, szükség szerint módosítsa és azt tájékoztatás céljából az Elnökség elé terjessze.
8. fejezet

Az Egyesület tagjai

24. §

1. Az Egyesületnek az Alapszabályában foglaltaknak megfelelően tagjai (továbbiakban együtt: tag) vannak.
2. Az egyesület tagja lehet az a nagykorú, cselekvőképes, magyar illetőleg nem magyar állampolgár természetes személy;
   1. aki az érvényben lévő jogszabályok szerint pszichológusnak minősül;
   2. aki az Egyesület alapszabályában foglalt tagi feltételeknek megfelel;
   3. az Egyesület Alapszabályában és a Pszichológusok Szakmai Etikai Kódexében foglaltakat magára nézve kötelezőnek fogadja el;
   4. aki az Egyesület céljainak elérése érdekében tenni akar;
   5. aki az Egyesületbe történő felvételét az Alapszabálynak megfelelően kéri és vállalja a megállapított tagdíj megfizetését.
3. Tag felvételéről az Elnökség dönt.
4. A jelentkezés, írásban a formanyomtatvány kitöltésével, és annak, valamint a pszichológusi, szakpszichológusi képzettséget bizonyító oklevél, továbbá a tudományos fokozat megszerzését igazoló okirat fénymásolatának a főtitkárhoz történő továbbításával történik.
5. A Főtitkár megvizsgálja a kérelmet a felvétel előfeltételei szerint, és támogató, illetve elutasítási javaslatával továbbítja az Elnökségnek.
6. Az Elnökség, a soron következő Elnökségi ülésen dönt a felvételről. A főtitkár 15 napon belül a döntésről, negatív eredmény esetén indoklással, pozitív elbírálás esetén a bejegyzésről szóló végzéssel értesíti a kérelmezőt.
7. A felvételi kérelem elutasítása esetén a kérelmező a végzés alapján írásban fellebbezhet a Közgyűléshez. Fellebbezését az Elnökség terjeszti a soron következő Közgyűlés elé.
8. Az Egyesület tagjait egyenlő jogok illetik meg és egyenlő kötelezettségek terhelik.
9. A tag joga, hogy;
   1. részt vegyen az Egyesület tevékenységében, rendezvényein;
   2. tanácskozási, hozzászólási és - tag esetében - szavazati joggal rendelkezve részt vehet a Közgyűlésen;
   3. az Alapszabályban meghatározott szabályok szerint választható a meghatározott tisztségekre;
   4. az Egyesület valamennyi rendezvényén részt vehet, javaslatot, panaszt terjeszthet elő, bármely kérdésben kifejtheti véleményét, eszközeit, kedvezményeit igénybe veheti;
   5. igénybe veheti az Egyesület szolgáltatásait, kérheti az Egyesület, támogató segítségét;
   6. megkapja az Egyesület hírlevelét;
   7. más tagszervezetbe átléphet.

(10) A tag kötelessége, hogy;

1. eleget tegyen az Egyesület Alapszabályában meghatározott kötelezettségeinek;
2. fizesse a tagdíjat;
3. magatartásával ne veszélyeztesse az Egyesület céljainak megvalósítását;
4. az Egyesület céljainak elérését a (6) bekezdésben foglalt kivételekkel tevékenyen elősegítse;
5. tartózkodjon az olyan cselekedetektől, melyek az Egyesület jó hírnevét, tekintélyét csorbítják;
6. betartsa az Alapszabályban és a reá vonatkozó határozatokban foglaltakat;
7. az adataiban történő változásokat a Főtitkárnak bejelentse;
8. a magyar pszichológia ügyét szolgálja, a pszichológusok pozitív megítélését elősegítse.

(11) A tag tagsági jogait személyesen gyakorolhatja.

(12) A tagok személyére vonatkozó adatok nem nyilvánosak.

(13) A tagok - a tagdíj megfizetésén túl - az Egyesület tartozásaiért saját vagyonukkal nem felelnek.

(14) A tagsági jogviszony megszűnik;

1. a tag kilépésével;
2. a tagsági jogviszony Egyesület általi felmondásával;
3. a tag kizárásával;
4. a tag halálával.

(15) A tag tagsági jogviszonyát az Egyesület képviselőjéhez intézett írásbeli nyilatkozattal bármikor, indokolás nélkül megszüntetheti. A kilépés az Elnökség részére történt bejelentéssel egyező időpontban hatályos.

25. §

1. A tagdíj fizetésére vonatkozó szabályok megszegése esetén a tagsági viszony felmondására kerül sor, melyre az Elnökség tesz előterjesztést a Közgyűlés felé.
2. A tagdíj esedékességkor való meg nem fizetése esetén az Elnökség köteles írásban, póthatáridő tűzésével és a nem-teljesítés jogkövetkezményekre való hivatkozással felszólítani a tagot a tagdíj megfizetésére. A felszólítás során a fizetési póthatáridőt a felszólítást követő hatvan napban kell meghatározni. A póthatáridő eredménytelen elteltét követően a tagi jogviszonyt a Közgyűlés határozatával felmondhatja. A Közgyűlés felmondó határozatát követően az eljárás további menetére a 26. §-ban foglaltak az irányadók.
3. Ha a tag nem felel meg a 24. § (2) illetve (4) bekezdésében meghatározott tagsági feltételeknek, az Egyesület a tagsági jogviszonyt harmincnapos határidővel írásban felmondhatja.

26. §

1. Ki kell zárni azt a tagot, aki az Egyesület Alapszabályában foglaltakat, – a tagdíj fizetésére vonatkozó szabályok kivételével – egyéb kötelezettségeit vétkesen megszegi, vagy egyéb az Egyesület céljaival ellentétes magatartást tanúsít és írásbeli felszólítás ellenére is folytatja a kifogásolt magatartását, mellyel hátrányosan befolyásolja az Egyesület megítélését. Ki kell zárni azt a tagot, aki megsérti a pszichológiai tevékenység folytatására vonatkozó szakmai, erkölcsi, vagy etikai normákat.
2. A taggal szembeni eljárás megindításáról, a tagi magatartással érintett jogok tekintetében hatáskörrel bíró szerv dönt.
3. A taggal szembeni eljárás során biztosítani szükséges a tisztességes eljárást, az iratok, bizonyítékok megismerésének lehetőségét, azokra megfelelő időben történő reagálás lehetőségét, illetve a szóbeli meghallgatást.
4. A taggal szembeni eljárások hivatalból indulnak – panaszra, illetve az eljáró szerv döntése alapján.
5. Az (1) bekezdésben meghatározott kizárás esetén, a kizárásra okot adó körülmény ismerté válását követő 30 napon belül, az Elnökség rendkívüli ülést tart, ahová meg kell hívni az érintettet, és lehetőséget kell biztosítani számára álláspontjának, védekezésének előterjesztésére. Az ülés időpontjáról az érintettet írásban, oly

módon kell értesíteni, hogy az értesítést az ülés előtt legalább 5 nappal kézhez kapja.

1. Az Elnökség az érintett meghallgatását követően, 15 napon belül javaslatot készít a Közgyűlés számára, melyet írásban az érintettel is ismertetni kell.
2. Amennyiben az érintett a (2) bekezdésben meghatározott módon és időben megküldött értesítés ellenére nem jelenik meg, az Elnökség távollétében is döntést hozhat. A részvétel elmulasztása esetén az érintettnek 8 napon belül igazolási kérelem előterjesztésére van lehetősége a mulasztott időponttal kapcsolatban. Ha az igazolási kérelemben jelzett ok indokolja, az Elnökség új meghallgatási időpontot tűz ki, melyről a (2) bekezdésben meghatározott módon értesíti az érintettet.
3. Az érintett meghallgatása során jogi képviselő segítségét igénybe veheti. Az Elnökség kizárásra irányuló javaslatával szemben az érintett, a kézhezvételtől számított 8 napon belül, kifogással élhet a Közgyűlés felé. A kifogásról, az Elnökség javaslatáról való döntéssel egy időben, a Közgyűlés határoz.
4. A Közgyűlés időpontjáról az érintettet a (2) bekezdésben meghatározott módon értesíteni kell, és lehetőséget kell biztosítani védekezése előterjesztésére. Az érintettnek a Közgyűléstől való távolmaradása nem akadálya a kizárásról szóló határozat meghozatalának, azonban a (4) bekezdésben meghatározott igazolási kérelem benyújtására itt is lehetőség van.

(10) A kizárás kérdésében a Közgyűlés által hozott, indoklással ellátott határozatot az érintett számára írásban, 15 napon belül kézbesíteni kell.

1. Az indokolásnak tartalmaznia kell a kizárás alapjául szolgáló tényeket és bizonyítékokat, továbbá a jogorvoslati lehetőségről való tájékoztatást.
2. A tag kizárásáról szóló határozat, illetve az Egyesületi tagság felmondásáról szóló határozat ellen az Egyesület keretein belül további jogorvoslati lehetőség nincs.
3. A Közgyűlés által hozott fellebbviteli döntéssel szemben az érintett a Magyarországon hatályos jogszabályokban meghatározott határidőn belül a hatáskörrel és illetékességgel rendelkező törvényszékhez fordulhat jogorvoslati kérelemmel.
4. fejezet A tagdíj

27. §

1. Az Egyesület tagjai éves tagdíjat fizetnek. A tagdíjfizetés határideje minden év január hó 31.-e.
2. A következő évre vonatkozó tagdíj mértékének megállapítása a Közgyűlés feladata, melyet az Egyesület éves gazdálkodásáról döntő, kötelezően összehívandó Közgyűlés keretében gyakorol.
3. fejezet

Az Egyesület képviselete

28. §

1. Az Egyesületet az Elnök, illetve az Elnök előre látható 30 napot meghaladó akadályoztatása esetén, a Főtitkár egy másik elnökségi taggal együtt jegyzi, képviseli. Az Egyesület jegyzése akként történik, hogy az előírt, előnyomott vagy előre nyomtatott név alá az Elnök nevét önállóan írja alá, míg a Főtitkár egy másik elnökségi taggal együtt, együttesen írják alá nevüket.
2. Az Egyesületet harmadik személy irányában, a bíróság és más hatóságok előtt, képviselheti - beleértve a bankszámla feletti rendelkezési jogot is - az Elnök egy személyben önállóan, előre láthatóan 30 napot meghaladó akadályoztatása esetén a képviseletet a Főtitkár egy másik elnökségi taggal együtt, együttesen gyakorolhatják, és a szervezetet együttesen képviselik.
3. Az Egyesület nevében és terhére kötelezettségvállalást jelentő bármilyen alakiságú és tartalmú szerződést, illetőleg jognyilatkozatot az Elnök önállóan ír alá, előre látható 30 napot meghaladó akadályoztatása esetén a Főtitkár, egy másik elnökségi taggal együtt, együttesen írhatják alá nevüket.
4. fejezet

Az Egyesület gazdálkodása

29. §

1. Az Egyesület bevételei:
   1. a tagok által fizetett tagdíj;
   2. állami és társadalmi szervezetek támogatása;
   3. természetes és jogi személyek támogatása;
   4. önkormányzati támogatás;
   5. pályázati úton elnyert támogatások;
   6. takarékbetétekből, értékpapírokból származó kamat-, osztalék-, illetve árfolyamnyereség;
   7. rendezvények bevételei;
   8. a (3) bekezdésben meghatározott gazdasági tevékenység bevételei;
   9. egyéb bevételek.
2. Az Egyesület éves költségvetés alapján gazdálkodik.
3. Az Egyesület, gazdasági tevékenységet, csak a 4. §-ban meghatározott célok elérése érdekében, kiegészítő tevékenységként folytat.
4. Az Egyesület a gazdálkodása során elért eredményt nem osztja fel, tagjainak nyereséget nem oszt, vagyonát kizárólag az Egyesület alapszabályában meghatározott céljainak megvalósítására fordítja.
5. A tagság megszűnése esetén a tagot az Egyesület vagyonából semmilyen térítés

nem illeti meg. Az Egyesület működéséhez történt hozzájárulás és támogatás, a befizetett tagdíj nem követelhető vissza.

1. fejezet

Az Egyesület felelőssége

30. §

1. Az Egyesület tartozásaiért saját, teljes vagyonával felel. A tagok felelőssége az Egyesülettel szemben a tagdíj befizetésére terjed ki, ezt meghaladóan a tagok az Egyesület kötelezettségeiért és tartozásaiért saját vagyonukkal nem felelnek.
2. Ha az Egyesület tagja az (1) bekezdésben jelzett, korlátolt felelősségével visszaélt, és emiatt az Egyesület jogutód nélküli megszűnésekor kielégítetlen hitelezői követelések maradtak fenn, e tartozásokért a tag korlátlanul köteles helytállni.
3. fejezet

Az Egyesület megszűnése

31. §

1. Az Egyesület megszűnik, ha;
   1. az Egyesület egy másik egyesülettel egyesül (összeolvad, beolvad);
   2. a Közgyűlés az Egyesület feloszlásáról határoz;
   3. a törvényességi ellenőrzési eljárás eredményeképpen a bíróság megszűnteti, feloszlatja, vagy megállapítja megszűnését;
   4. a fizetésképtelensége miatt indult eljárásban a bíróság megszünteti;
   5. az Egyesület tagjainak száma hat hónapon keresztül nem éri el a tíz főt;
   6. és az Egyesületet a bírósági nyilvántartásból törlik.
2. Egyesület más jellegű jogi személlyé nem alakulhat át, csak egyesülettel egyesülhet, és csak egyesületekre válhat szét.
3. Az Egyesület megszűnése esetén vagyonáról a Közgyűlés rendelkezik. A vagyont a Közgyűlés elsősorban az újonnan létrejövő Magyar Pszichológus Kamarának, esetleges létre nem jötte esetén a Magyar Pszichológiai Társaságnak adhatja át.
4. Az Egyesület jogutód nélküli megszűnése után a vezető tisztségviselőkkel szemben, e minőségükben, az Egyesületnek okozott károk miatti kártérítési igényt - a jogerős bírósági törléstől számított egy éven belül - az Egyesület törlésének időpontjában tagsági jogviszonyban álló tag vagy az érvényesítheti, akinek a részére a megszűnéskor fennmaradó egyesületi vagyont át kellett adni, vagy ha lett volna vagyon, át kellett volna adni.
5. A vagyon feletti rendelkezési jog az Egyesület törlésével száll át az új jogosultra.
6. fejezet Záró rendelkezések

32. §

1. Az Egyesület tevékenysége nyilvános, arról az Egyesület Elnöksége köteles az érdeklődőknek felvilágosítást adni, illetve az Egyesület nyilvános irataiba történő betekintést lehetővé tenni.
2. Az Egyesület nyilvános iratai;
   1. az Alapszabály;
   2. a Közgyűlés nem személyi kérdéseket érintő határozatai;
   3. az Elnökség nem személyi kérdéseket érintő döntései;
   4. az Egyesület programjainak leírásai.
3. Felhatalmazást kap az Elnökség, hogy ügyrendjét, az Egyesület működéséhez szükséges egyéb előírásokat tartalmazó szabályozókat elkészítse, szükség szerint módosítsa és azt a Közgyűlés elé terjessze.
4. Az Egyesület szervei által hozott jog- vagy alapszabálysértő határozat megsemmisítése iránt bármely tag - a határozat tudomására jutásától számított harminc napos jogvesztő határidőben pert indíthat. A perindítás a határozat végrehajtását nem gátolja, a törvényszék azonban indokolt esetben - a tag kérelmére - a határozat végrehajtását felfüggesztheti. A per a törvényszék hatáskörébe tartozik.
5. Az 1994-ben alapított *„Pro Psychologia Hungariae”* emlékérem a Magyar Pszichológusok Érdekvédelmi Egyesülete legmagasabb elismerése, amely adományozható egy évben maximálisan 2, azaz Két fő természetes személynek, akik a pszichológus-hivatás, a pszichológusok szakmai fejlődése, szakmapolitikai haladása, érdekvédelme ügyében kiemelkedő tevékenységet fejtettek ki.

Odaítélésére minden egyesületi tag tárgyév április 30-ig írásos, indoklással ellátott javaslatot tehet az Elnökség felé. Az Elnökség az odaítélésről évente, egyszerű szótöbbséggel dönt.

Az elismerés mellé tárgyjutalom is adható, amely a mindenkori minimálbér 50%- át nem haladhatja meg. Az elismerés az éves Közgyűlésen kerül átadásra, évente maximum 2, azaz Két személynek.

Az emlékérem elkészítése és annak, egyéb költségeinek fedezetét az Elnökség az Egyesület vagyonának terhére biztosítani köteles.

1. fejezet

Hang és képfelvétel készítése, adatvédelmi rendelkezések

33. §

1. Az Egyesülettestületi szerveinek ülésein az Egyesület jogosult hang- illetve képfelvételt készíteni az ülésről azzal a céllal, hogy az ott történt események, nyilatkozatok hitelesen reprodukálhatóak legyenek. Az adatkezelés a résztvevők írásbeli hozzájárulásán alapul.
2. A résztvevők hozzájárulása a testületi szerv ülésén a megjelenéssel és a jelenléti ív aláírásával, amely tartalmazza a tag nevét lakhelyét és e-mail címét, megadottnak

tekintendő, hacsak a résztvevő nem tiltakozik kifejezetten a hang-, illetve képfelvétel készítésével szemben. Ez esetben az Ő nyilatkozatát rögzíteni nem lehet.

1. Az adatkezelésre és adatfeldolgozásra a Vezetőség tagjai, illetve az általuk ezzel megbízott személyek jogosultak. Az adatkezelés időtartama az adatok felvételétől számított 3 év.
2. Az érintettek jogaira és jogorvoslati lehetőségeire az információs önrendelkezési jogról és az információszabadságról szóló 2011. évi CXII. törvény rendelkezései az irányadók.
3. Jelen Alapszabályban nem szabályozott kérdésekben a Polgári Törvénykönyvről szóló 2013. évi V. törvény, az Egyesülési jogról szóló 2011. évi CLXXV. törvény rendelkezéseit kell megfelelően alkalmazni.

**A Közgyűlés 2019. február 06-án hozott 2/2019.02.06 számú határozatával az Alapszabály módosítást az eredeti Alapszabállyal egységes szerkezetbe foglaltan elfogadta.**

Hitelesítési záradék

Alulírott Dr. Császár-Nagy Noémi, mint a Magyar Pszichológusok Érdekvédelmi Egyesülete elnöke képviselő igazolom, hogy a szervezet hatályos Alapszabálya a 2019. február 6-án megtartott évi rendes közgyűlésen hozott határozat alapján a változtatások vastag betűvel szedett részeivel egységes szerkezetbe foglalt módosított Alapszabály hatályos szövegét tartalmazza. Alulírott igazolom, hogy az Alapszabály egységes szerkezetbe foglalt szövege megfelel a létesítő okirat (módosítások alapján kialakult) hatályos tartalmának.

Budapest, 2019. február hó 06. napján

Dr. Császár-Nagy Noémi

Egyesület Elnöke

P.H

Egyesület Elnöke

Előttünk, mint tanúk előtt:

1.Név:………………………………. 2. Név:…………………………………….

Cím:………………………………… Cím:……………………………………